recursal/SuperWikiNEXT-32B huggingface dataset:
***হরিণা চিংড়ি*** (বৈজ্ঞানিক নাম: *Metapenaeus monoceros*) হচ্ছে পেনাইডি (Penaeidae) পরিবারভুক্ত একটি চিংড়ির প্রজাতি।ইংরেজিতে ব্রাউন শ্রিম্প,পিংক শ্রিম্প বলা হয়।

বিবরণ
-----

হরিণা চিংড়ির শরীরে ঘন এবং সমভা বিস্তৃত নীলাভ বাদামী রঙের ফোঁটা বিদ্যমান ।ফ্লাজিলা ও পায়ে রঙিন ফোঁটা আছে।এ চিংড়ির কেরিনাগুলি হালকা লাল এবং ফ্লাজিলা উজ্জ্বল লাল রঙের।এ চিংড়ি উপকূলীয় অঞ্চলে পাওয়া যায়। হরিণা চিংড়ি পানির লবনাক্ততার ব্যাপক তারতম্য হ্রাসবৃদ্ধি সহ্য করতে সক্ষম ।এ মাছের মৃত্যু হার কম।

খাদ্য
-----

হরিণা চিংড়ির খাদ্য তালিকা খুবই সংক্ষিপ্ত।মাছের ঘেরে প্রতিদিন অটোপালিশ ও গমের ভূসি দিলে মাছ ৪০-৫০ দিনের মধ্যে বিক্রির উপযোগী হয়ে যায়।

চাষ
---

হরিণা পোনার প্রধান উৎস পার্শ্ববর্তী যেকোন নদী। মৎস্যঘেরে যদি সরাসরি জোয়ারের পানি ওঠানামা করে তাহলে পোনা ক্রয় করা লাগবে না। সেটা সব ঘেরে সম্ভব নয় বিধায় বাইরে থেকে কিনে ঘেরে ছাড়তে হয়।এছাড়া এই মাছ দ্রুত বৃদ্ধি পায় বলে এ মাছ চাষে ঝুঁকি কম।তাছাড়া এ মাছে রোগবালাই খুবই কম হয়। এক কেজি বড় হরিণা চিংড়ির দাম ৫০০-৫৫০ টাকা পর্যন্ত হয়।

আকার
----

হরিণা চিংড়ি মধ্যম আকারের চিংড়ি। পুরুষ চিংড়ি ১৫(৫.৯ ইঞ্চি)সেন্টিমিটার এবং স্ত্রী চিংড়ি ২০(৭.৯)সেন্টিমিটার পর্যন্ত লম্বা হয়।এই চিংড়ি সর্বোচ্চ ১৬০ গ্রাম ওজনের হতে পারে। তবে সাধারণত প্রত্যেকটা চিংড়ির ওজন ৩০ গ্রামের কম হয়ে থাকে।

অর্থনৈতিক গুরুত্ব
-----------------

বাংলাদেশ, ভারত, পাকিস্তানের অর্থনীতিতে হরিণা চিংড়ি গুরুত্বপূর্ণ ভূমিকা রাখছে।এছাড়া বাংলাদেশের চিংড়ি উৎপাদন সর্বাধিক অবদান রাখে হরিণা চিংড়ি।

আরও দেখুন
---------

১.চাকা চিংড়ি

তথ্যসূত্র
---------

1. ↑  IUCN BANGLADESH
2. ↑  Charles Fransen, Sammy De Grave & Michael Türkay (২০১৩)। "*Metapenaeus monoceros* (Fabricius, 1798)"। World Register of Marine Species। সংগ্রহের তারিখ অক্টোবর ১৩, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  এল. বি. হলথুইস (১৯৮০)। "*Metapenaeus monoceros* (Fabricius, 1798)" (পিডিএফ)। *Shrimps and Prawns of the World: an Annotated Catalogue of Species of Interest to Fisheries*। FAO Fisheries Synopsis। **১২৫**। খাদ্য ও কৃষি সংস্থা। পৃষ্ঠা 26–27। আইএসবিএন 92-5-100896-5। [*স্থায়ীভাবে অকার্যকর সংযোগ*]
4. ↑  বাংলাদেশ জাতীয় তথ্য বাতায়ন
5. ↑  দৈনিক সুপ্রভাত সাতক্ষীরা
২০০৭ সালে *রোসেটা* দেখেছে মঙ্গল 
**মঙ্গল গ্রহের জলবায়ু** বহু শতাব্দী ধরে বৈজ্ঞানিক কৌতূহলের বিষয় হয়ে দাঁড়িয়েছে৷ কারণ এটি একমাত্র শিলাময় গ্রহ এই শিলাময় গ্রহের দূরত্ব দূরবীনের সাহায্যে পৃথিবী থেকে সরাসরি বিশদে পর্যবেক্ষণ করা যায়। যদিও মঙ্গল গ্রহ পৃথিবীর চেয়ে ছোট যা পৃথিবীর ভরের ১১% এবং এই গ্রহ পৃথিবী ও সূর্য থেকে ৫০% দূরে৷ পৃথিবীর সাথে এই গ্রহের জলবায়ুতে গুরুত্বপূর্ণ মিল রয়েছে যেমন মেরু বরফের ক্যাপগুলির উপস্থিতি, ঋতু পরিবর্তন এবং পর্যবেক্ষণযোগ্য আবহাওয়ার নিদর্শন। এটি গ্রহতত্ত্ববিদ এবং জলবায়ুবিদদের কাছ থেকে গ্রহসম্পর্কীয় বিজ্ঞান অধ্যয়নকে আকৃষ্ট করেছে। যদিও পর্যায়ক্রমে বরফের সাথে মঙ্গল গ্রহের জলবায়ু পৃথিবীর সাথে মিল রয়েছে৷ তবুও কিছু গুরুত্বপূর্ণ পার্থক্য রয়েছে যেমন মঙ্গল গ্রহে তাপীয় জড়তা অনেক কম। মঙ্গল গ্রহের বায়ুমণ্ডলের স্কেল উচ্চতা প্রায় ১১ কিমি (৩৬,০০০ ফু) যা , পৃথিবীর চেয়ে ৬০% বেশি। গ্রহটিতে জীবন উপস্থিত ছিল কি ছিল না এই প্রশ্নে জলবায়ু যথেষ্ট প্রাসঙ্গিক হয়ে দাঁড়ায়।  যদিও মঙ্গলের গড় তাপমাত্রা আসলে হয়েছে ঠান্ডা সাম্প্রতিক দশকে, এবং মেরু ক্যাপগুলি নিজেরাই বাড়ছে ।

ঐতিহাসিক জলবায়ু পর্যবেক্ষণ
---------------------------

হনোর ফ্লুগারগুজের ১৮০৯ সালে মঙ্গল গ্রহের পৃষ্ঠে "হলুদ মেঘের" আবিষ্কার ছিল মার্টিয়ান ধুলার ঝড়ের প্রথম জানা পর্যবেক্ষণ।  ফ্লাজারগুইস ১৮১৩ সালে মার্টিয়ান বসন্তকালে উল্লেখযোগ্য মেরু-বরফের অনুভূতি পর্যবেক্ষণ করেছেন। তাঁর অনুমান ছিল যে, মঙ্গল গ্রহ পৃথিবীর চেয়েও উষ্ণ। যা ভুল প্রমাণিত হয়েছিল।

মার্টিয়ান পেলিয়োক্লিম্যাটোলজি
-------------------------------

তথ্যসূত্র
---------

1. ↑  Francis Reddy (সেপ্টেম্বর ২৩, ২০০৫)। "MGS sees changing face of Mars"। Astronomy Magazine। সংগ্রহের তারিখ সেপ্টেম্বর ৬, ২০০৭।
2. ↑  "Exploring Mars in the 1800s"। আগস্ট ২২, ২০০৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৮, ২০২০।
**চাঁদ কৌর** (১৮০২ - ১১ জুন ১৮৪২) ছিলেন শিখ সাম্রাজ্যের চতুর্থ শাসক, যাকে ২ ডিসেম্বর ১৮৪০-এ মালিকা মুকাদ্দিসা হিসাবে ঘোষণা করা হয়েছিল। 

চাঁদ কৌর ১৮০২ সালে পাঞ্জাবের গুরুদাসপুর জেলার ফতেহগড় চুরিয়ানে একটি জাট শিখ সান্ধু পরিবারে জন্মগ্রহণ করেন।  তার পিতা ছিলেন কানহাইয়া মিসলের প্রধান সরদার জাইমাল সিং। 

১৮১২ সালের ফেব্রুয়ারিতে যখন তার মাত্র দশ বছর বয়স তখন তার সাথে মহারাজা রঞ্জিত সিংয়ের বড় ছেলে কুনওয়ার খড়ক সিং -এর বিবাহ সম্পন্ন হয়। ১৮১৬ সালে, মহারাজা রঞ্জিত সিং আনুষ্ঠানিকভাবে খড়ক সিংকে তার উত্তরাধিকারী হিসাবে ঘোষণা করেন এবং তাকে "টিক্কা কানওয়ার" ( যুবরাজ ) পদে অভিষিক্ত করেন এবং চাঁদ কৌরকে "টিক্কা রানী সাহিবা" (যুবরানী) পদে আসীন করান। 

তাদের পুত্র, নৌ নিহাল সিং, ২৩ ফেব্রুয়ারি ১৮২১ সালে জন্মগ্রহণ করেন এবং ১৮৩৭ সালের মার্চ মাসে তিনি শাম সিং আটারিওয়ালার কন্যা বিবি নানকি কৌর সাহিবাকে বিয়ে করেন। নৌ নিহাল সিংকে ছিলেন তাদের একমাত্র পুত্র যিনি পাঞ্জাবের সিংহাসনে উত্তরাধিকারসূত্রে আসীন হন।

তার স্বামীর শাসনকালে তিনি শিখ সাম্রাজ্যের রানী এবং তার স্বামীর সহধর্মিণী এই উভয় দ্বায়িত্ব সুচারুরূপে পালন করেছিলেন। তার ছেলে সিংহাসনে আরোহণ করলে রাজমাতা পদে অভিষিক্ত হন।

তার স্বামী খড়ক সিং এবং পুত্র নৌ নিহাল সিং উভয়ের মৃত্যুর পর, তিনি নৌ নিহাল সিং এবং তার গর্ভবতী বিধবা সাহিব কৌরের অনাগত সন্তানের জন্য নিজেকে রাজ্যের শাসক হিসেবে ঘোষণা করেন। যখন সাহেব কৌর একটি মৃত পুত্রের জন্ম দেন এবং প্রতিদ্বন্দ্বী শের সিং লাহোরে একটি সফল আক্রমণের নেতৃত্ব দেন, তখন তিনি তার দাবি পরিত্যাগ করেন ।  পরে ১৮৪২ সালের ১১ জুন তাকে তার চাকরদের হাত দিয়ে হত্যা করা হয়

তথ্যসূত্র
---------

1. 1 2 3  *Encyclopaedia of Sikhism*।
2. ↑  Singh, Ranjit (২০১৩)। *Golden Crystal* (ইংরেজি ভাষায়)। Unistar Books। আইএসবিএন 978-93-5113-048-2।
সন্ন্যাসতলী মেলা দোকান
**সন্ন্যাসতলী মেলা** জয়পুরহাট জেলার ক্ষেতলাল উপজেলা সদর থেকে ৮ কিলোমিটার দক্ষিণে মামুদপুর ইউনিয়নের মহব্বতপুর-জিয়াপুর গ্রামের তুলসীগঙ্গা নদীর কোলঘেঁষে বসে সন্ন্যাসতলীর মেলা।২০০ বছরের ঐতিহ্যবাহী সন্ন্যাসতলী মেলা।  তুলসীগঙ্গা নদীর তীরবর্তী সন্ন্যাসতলায় মন্দিরের পাশে বসে দুই দিনব্যাপী ঘুড়ির মেলা। গ্রামীণ এ মেলা সন্ন্যাসতলীর ঘুড়ির মেলা হিসেবে পরিচিত। মেলার সঠিক ইতিহাস কেউ বলতে না পারলেও জনশ্রুতি রয়েছে, সন্ন্যাসী পূজাকে ঘিরে ২০০ বছরের অধিক সময় আগে মেলাটির উৎপত্তি ঘটে। সেই থেকে প্রতিবছর বাংলা জ্যৈষ্ঠ মাসের শেষ শুক্রবার বিকেলে বসে গ্রামীণ এ মেলা। মেলায় আশপাশের গ্রাম ছাড়াও দূরদূরান্ত থেকে হাজারো মানুষের আগমন ঘটে।

ইতিহাস
------

জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় কোনো এককাল থেকে শুরু হয়েছিল ঘুড়ির মেলা। সেই ঐতিহ্য আজও ধরে রেখেছেন সন্নাসতলী এলাকার অন্তত ৪০ গ্রামের কয়েক সহস্রাধিক মানুষ। তারই ধারাবাহিকতায় শুক্রবার মহব্বতপুর গ্রামের সন্নাসতলীতে অনুষ্ঠিত হয়ে গেল ঘুড়ি উৎসব উপলক্ষে মেলা। এক দিনের এই মেলায় কোনো নোটিশেরও দরকার হয় না। মেলার দিনক্ষণ মনে রেখে সময়মতো দোকানিদের পাশাপাশি দর্শনার্থীরা ভিড় জমান নিভৃত পল্লীর এই ঐতিহ্যবাহী মেলায়। সন্নাসতলীর এই ঘুড়ি উৎসব শুরুর দিন বিকেলে বটতলায় স্থানীয় হিন্দু সম্প্রদায় সন্নাস পূজা পালন করে। তাদের এই পূজা-অর্চনাকে ঘিরেই মূলত এ মেলার উৎপত্তি ঘটে। তবে এর গোড়া পত্তনের কথা কেউ বলতে পারেননি। প্রবীণরা শুধু এটুকু জানিয়েছেন, ২০০ বছরেরও বেশি সময় ধরে তাঁরা এ মেলার আয়োজন দেখে আসছেন।

মেলার সময়কাল
-------------

জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় মেলা বসে ।

কেনাকাটা
--------

### আসবাবপত্র

মেলায় কাঠের, স্টিল ও লোহার বিভিন্ন ডিজাইনের আসববাপত্র যেগুলো অনেক সূলভ মূল্যে পাওয়া যায়।

### কসমেটিক ও গিফট সামগ্রী

মেলায় বিভন্ন জেলা হতে লোকজন উন্নতমানের কসমেটিক, খেলনা, গিফট সামগ্রী এর দোকান দেয়। সাধারণত শিশু এবং মহিলাদের ভিড় লেগে থাকে। আছে চুড়ি, কানের দুল, মালা, কাজল, মেকাপ বক্স সহ সকল সাজার জিনিস। খেলনার মধ্যে থাকে ব্যাট, বল ভিডিও গেমস ইত্যাদি।

### মিষ্টি

পোড়াদহ মেলার অন্যতম আকর্ষণ মিষ্টি। রসগোল্লা, সন্দেশ, জিলাপী, নিমকি, তিলের নাড়ু, খই, শুকনা মিষ্টি। আরও আকর্ষণীয় হল বড় বড় আকারের মিষ্টি। একেকটি মিষ্টি দেড় থেকে দুই কেজি ওজনের হয়ে থাকে।

বিনোদন
------

সন্ন্যাসতলী মেলা নিত্য প্রয়োজনীয় সামগ্রীর দোকান 
মেলায় কেনাকাটার পাশাপাশি বিনোদনের ব্যবস্থা থাকে। ছোটদের জন্য নাগড়দোলা, মিনি ট্রেন, ঘোড়ার গাড়ি, সার্কাস ইত্যাদি ও বড়দের জন্য রয়েছে মটর সাইকেল খেলা, যাত্রাপালা, সাংস্কৃতিক অনুষ্ঠান আয়োজন করা হয়।

তথ্যসূত্র
---------

1. ↑  "২০০ বছরের সন্ন্যাসতলী মেলায় হাজারো মানুষের ভিড়"। *jagonews24.com*। সংগ্রহের তারিখ ২০২২-০৯-১০।
2. ↑   "নদীর তীরে ঘুড়ির মেলা"। *Risingbd Online Bangla News Portal* (ইংরেজি ভাষায়)। সংগ্রহের তারিখ ২০২২-০৯-১০।
3. ↑  "কালের কণ্ঠ"। *Kalerkantho*। ২০১১-০৬-১২। সংগ্রহের তারিখ ২০২২-০৯-১০।
4. ↑  "কালের কণ্ঠ"। *Kalerkantho*। ২০১১-০৬-১২। সংগ্রহের তারিখ ২০২২-০৯-১০।
টিনসেল ও হুইপল্যাশ ফ্ল্যাজেলাসহ হেটারোকন্ট জুস্পোর
**জুস্পোর** (ইংরেজি: Zoospore) হল চলনে সক্ষম এক ধরনের অযৌন রেণু, যাতে গমনের জন্য ফ্ল্যাজেলা থাকে। এটি কিছু ব্যাকটেরিয়া, ছত্রাক ও প্রোটিস্টারা তৈরী করে থাকে।

প্রকারভেদ
---------

### ফ্ল্যাজেলার প্রকারভেদ

জুস্পোরে দুই প্রকারের ফ্ল্যাজেলা দেখা যায়:

* **টিনসেল ফ্ল্যাজেলা:-** এতে ম্যাস্টিগোনিমস নামে কিছু ফিলামেন্ট দেখা যায়, যা কেন্দ্রীয় অক্ষের সাথে লম্বভাবে থাকে ও ক্ষেত্রমান বৃদ্ধি করে।

* **হুইপল্যাশ ফ্ল্যাজেলা:-** এটি সোজা ও মসৃণ। ঘূর্ণনের মাধ্যমে গমনে সাহায্য করে।

উভয়েই সাইন তরঙ্গ-এর ন্যায় কম্পিত হয়, কিন্তু উভয়ে একসাথে উপস্থিত হলে উভয়ের গতির অভিমুখ বিপরীত হয়।

### সংস্থানগত প্রকারভেদ

জুস্পোরের প্রকারভেদ, তিরচিহ্নটি গমনের দিক নির্দেশ করে।
ইউক্যারিওটদের দেহে প্রধানত চার প্রকার জুস্পোর দেখা যায়:

জুস্পোরাঞ্জিয়াম
----------------

জুস্পোরাঞ্জিয়াম হল এমন একধরনের গঠন যাতে জুস্পোর বৃদ্ধি লাভ করে। এটি একটি অযৌন গঠন ও মূলত স্পোরাঞ্জিয়াম নামে পরিচিত। বহু উদ্ভিদ, ছত্রাক ও প্রোটিস্টদের দেহে দেখা যায়।

তথ্যসূত্র
---------

1. ↑  Webster, John; Weber, Roland (২০০৭)। *Introduction to Fungi* (3rd সংস্করণ)। Cambridge: Cambridge University Press। পৃষ্ঠা 23–24। আইএসবিএন 9780521014830। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

* Alexopoulos, C. J.; Mims, Charles W.; Blackwell, M.; ও অন্যান্য (২০০৪)। *Introductory Mycology* (4th সংস্করণ)। Hoboken, New Jersey: John Wiley and Sons। আইএসবিএন 0-471-52229-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* উইকিমিডিয়া কমন্সে জুস্পোর সম্পর্কিত মিডিয়া দেখুন।
পিনোশে সরকারের বিরুদ্ধে চিলির নারীরা বিক্ষোভ করছে।
**চিলিতে নারীবাদ** এর নিজস্ব মুক্তির ভাষা ও অধিকারের জন্য সক্রিয় কৌশল রয়েছে যা চিলির রাজনৈতিক, অর্থনৈতিক এবং সামাজিক ব্যবস্থা দ্বারা রূপায়িত। উনিশ শতকের শুরু থেকে, চিলির নারীরা তাদের রাজনৈতিক অধিকার নিশ্চিত করার আকাঙ্খা নিয়ে সংগঠিত হয়েছিল। এই আকাঙ্খাগুলিকে বাস্তবতার বিরুদ্ধে কাজ করতে হয়েছে যে চিলি লাতিন আমেরিকার অন্যতম সামাজিকভাবে রক্ষণশীল দেশ। *সিরকুলো দে এস্তুডিওস দে লা মুজের* (উইমেন্স স্টাডিজ সার্কেল) হল পিনোচে স্বৈরশাসনের (১৯৭৩-১৯৮৯) সময় একটি অগ্রগামী নারী সংগঠনের একটি উদাহরণ যা নারীর দায়িত্ব ও অধিকারকে পুনরায় সংজ্ঞায়িত করেছে, যা "মায়ের অধিকার"কে নারীর অধিকার এবং নারীর নাগরিক অধিকারের সাথে যুক্ত করেছে। *সার্কুলো ডি এস্তুডিওস ডি লা মুজার* -এর প্রতিষ্ঠাতা সদস্যরা সান্তিয়াগো নারীবাদীদের একটি ছোট দল নিয়ে গঠিত যারা *একাডেমিয়া ডি হিউম্যানিসমো ক্রিস্টিয়ানো* থেকে ছিল।

চিলিতে নারীবাদের প্রাথমিক ইতিহাস
--------------------------------

চিলিতে ক্যাথলিক ধর্মের শক্তিশালী প্রভাবের সাথে, প্রথম কিছু নারীবাদী আন্দোলন বিদ্রূপাত্মকভাবে সামাজিকভাবে রক্ষণশীল নারীদের থেকে এসেছিল। ১৯১২ সালে, উচ্চ-শ্রেণীর নারীরা শ্রমজীবী নারীদের পক্ষে এমনভাবে ওকালতি করতে শুরু করেছিল যা সেই সময়ের রক্ষণশীল গোষ্ঠীগুলির পক্ষে অনুকূল ছিল।  চিলিতে প্রথম মহিলা সংস্থা ১৯১৫ সালের দিকে শুরু হয়েছিল, কিন্তু অন্যান্য অনেক দেশ এবং তাদের গোষ্ঠীগুলির বিপরীতে এই নারীরা উচ্চ মধ্যবিত্ত শ্রেণীর মধ্যে ছিল। যেমন, তারা মূলত এই গোষ্ঠীগুলিকে একত্রিত করতে সক্ষম হয়েছিল যেখানে নারীবাদের প্রতি আগ্রহের অন্বেষণ করা হয়েছিল সেই বিষয়গুলির উপর বিশেষ আলোকপাত করে যা মধ্যবিত্ত থেকে উচ্চ-শ্রেণীর নারীবাদীদের সবচেয়ে গুরুত্বপূর্ণ বলে মনে হয়েছিল।

তথ্যসূত্র
---------

1. ↑  Power, Margaret (২০১০)। *Right-Wing Women in Chile: Feminine Power and the Struggle Against Allende, 1964-1973*। Pennsylvania State University Press। পৃষ্ঠা 49। আইএসবিএন 9780271046716।
2. ↑  Lavrin, AsuncioÌn. Women, Feminism, and Social Change in Argentina, Chile, and Uruguay, 1890-1940. Lincoln, Neb.: U of Nebraska, 1995. Print.
বেইস বাজাচ্ছে বাংলাদেশী কিশোর
**বেইস** এক ধরনের ইউরোপীয় বাদ্যযন্ত্র যা কনসার্টে সহযোগী যন্ত্র হিসাবে ব্যবহৃত হয়। এটি দেখতে অনেকটাই বেহালার মতো; বাজানোর জন্যও ব্যবহার করা হয় **ছড়**। তারের ওপর ছড় টানা হলেও এটি মূলত "পারকাশন" বাদ্যযন্ত্র। বেইস সহযোগে উৎপন্ন শব্দ খুব খাদে হয়। বেইস গিটারের সঙ্গেও এর সম্পর্ক নেই যদিও সাদৃশ্যতা রয়েছে অনেক। এর উচ্চতা ৫ থেকে ৮ ফুট পর্যন্ত হয়ে থাকে। এর নিকটরূপ আরেকটি যন্ত্র হলো চেলো। দাঁড়িয়ে বাজানো যায় এই যন্ত্র কিংবা উঁচু চেয়ারে বসে বাজানো চলে। খোলের অংশটি মাটিতে রেখে তারের তথা গ্রীবার অংশটি বাম কাঁধে রেখে ডান হাতে ছড় টেনে বেইস বাজাতে হয়। গভীর খাদের ধম্‌ ধম্‌ শব্দের জন্য গুরুগম্ভীর আবহ সৃষ্টিতে এই বাদ্যযন্ত্র সাহায্য করে।

তথ্যসূত্র
---------

বহিঃসংযোগ
---------

### নিবন্ধ

* The term Violone and the early history of the bass violin — 2004 article from The Online Journal of Bass Research **2**
* Bach's Violone: a 16' double bass of sorts or a 8' C-G-d-a bass fiddle?[*স্থায়ীভাবে অকার্যকর সংযোগ*]
* Article

### চিত্র

* Image of a bass violin with five strings from *Syntagma Musicum*
* Depiction of a *violone* with both viol and violin characteristics, by Ferrari
* Image of a violonist - this is not a bass violin, but rather a great bass viol  ওয়েব্যাক মেশিনে আর্কাইভকৃত ১৪ ডিসেম্বর ২০১০ তারিখে
**বেকার হোস্টেল** ভারতের পশ্চিমবঙ্গের কলকাতায় অবস্থিত একটি সরকারি ছাত্রাবাস। ছাত্রাবাসটি ব্রিটিশ শাসনামলে ১৯১০ সালে এডওয়ার্ড নরম্যান বেকার প্রতিষ্ঠা করেন। ছাত্রাবাসটি পশ্চিমবঙ্গের রাজধানী কলকাতার ৮ স্মিথ লেনে অবস্থিত। কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য আন্দোলন হয়। এর ফলে কলকাতায় বেকার হোস্টেল নির্মিত হয়।

ছাত্রাবাসটিতে বেশ কয়েকজন উল্লেখযোগ্য ব্যক্তিত্ব বসবাস করেছেন। এর মধ্যে উল্লেখযোগ্য হলেন বাংলাদেশের প্রথম রাষ্ট্রপতি শেখ মুজিবুর রহমান। তিনি ১৯৪৫-৪৬ সালে মৌলানা আজাদ কলেজের ছাত্র থাকাবস্থায় এ ছাত্রাবাসের ২৪ নম্বর কক্ষের আবাসিক ছাত্র ছিলেন। ১৯৯৮ সালে ২৩ ও ২৪ নাম্বার কক্ষকে একত্রিত করে পশ্চিমবঙ্গ সরকার শেখ মুজিবুর রহমানের সম্মানে ‘বঙ্গবন্ধু স্মৃতিকক্ষ’ তৈরি করে। ২০১১ সালের ২৩ ফেব্রুয়ারি এ কক্ষের সম্মুখে তার আবক্ষ ভাস্কর্য স্থাপন করা হয়।

উল্লেখযোগ্য আবাসিক ছাত্র
------------------------

* শেখ মুজিবুর রহমান
* তোফায়েল আহমদ
* আজিজুল হক
* খালেক নওয়াজ খান
* সৈয়দ মুর্তাজা আলী
* এম খলিলুর রহমান

তথ্যসূত্র
---------

1. ↑  "স্মৃতির পাতায় বেকার হোস্টেল"। *যায়যায়দিন*। সংগ্রহের তারিখ ১৩ মার্চ ২০২০।
2. 1 2 3  "বেকার হোস্টেলে বঙ্গবন্ধুর স্মৃতিকক্ষের সামনে বসছে ভাস্কর্য"। *প্রথম আলো*। সংগ্রহের তারিখ ১৩ মার্চ ২০২০।
3. ↑  "বঙ্গবন্ধুর বেকার হোস্টেল"। *রাইজিংবিডি*। সংগ্রহের তারিখ ১৩ মার্চ ২০২০।
4. ↑  নওয়াব আবদুল জব্বার, বাংলাপিডিয়া
5. ↑  "বঙ্গবন্ধুর ছাত্রজীবনের সাক্ষী কলকাতার বেকার হোস্টেল"। *বাংলা ট্রিবিউন*। ২২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২০।
6. ↑  "বঙ্গবন্ধুর-স্মৃতিবিজড়িত-বেকার-হোস্টেল"। *এনটিভি*। সংগ্রহের তারিখ ১৩ মার্চ ২০২০।
7. 1 2  "বঙ্গবন্ধু ও কলকাতা বেকার হোস্টেল"। *বাংলাদেশ প্রতিদিন* (ইংরেজি ভাষায়)। সংগ্রহের তারিখ ১৩ মার্চ ২০২০।
**জানসিলা মজিদ** হলেন শ্রীলঙ্কার একজন মানবাধিকার ও নারী অধিকার কর্মী, যিনি আন্তর্জাতিক সাহসী নারী পুরস্কার ২০১০ লাভ করেছেন।

জীবনী
-----

জানসিলা মজিদ শ্রীলঙ্কার পুত্তালাম জেলার কমিউনিটি ট্রাস্ট ফান্ড নামের একটি বেসরকারি সংস্থার ম্যানেজিং ট্রাস্টি। সংস্থাটি দেশটিতে সংখ্যালঘু অধিকার ও নারী অধিকার নিয়ে কাজ করে থাকে।

কমিউনিটি ট্রাস্ট ফান্ডের সাথে জড়িত হবার আগে জানসিলা মজিদ বিশ বছর বাস্তুচ্যুত হিসেবে জীবনযাপন করেছেন। এরপর তিনি দেশটির মুসলিম ও বাস্তুচ্যুত তামিল জাতিসত্তার মানুষদের অধিকার নিয়ে কাজ শুরু করেন।

তিনি ইউএনডিপি কর্তৃক প্রকাশিত ২০১০ সালের এশীয় ও প্রশান্ত মহাসাগরীয় অঞ্চলের লিঙ্গ বিষয়ক মানব উন্নয়ন প্রতিবেদন প্রকাশ অনুষ্ঠানে বক্তব্য প্রদান করেছিলেন। সেখানে তিনি বলেছিলেন যে, শ্রীলঙ্কাকে অবশ্যই নারী বিষয়ক দৃষ্টিভঙ্গি পরিবর্তন করতে হবে যাতে তারা দেশটিতে নিজেদের অধিকার পুরোপুরিভাবে লাভ করতে পারে এবং রাজনৈতিক ও কর্মক্ষেত্রে আরো বেশি করে অংশগ্রহণ করতে পারে।

পুরস্কার
--------

জানসিলা মজিদকে ২০১০ সালে আন্তর্জাতিক সাহসী নারী পুরস্কার
প্রদান করে মার্কিন পররাষ্ট্র দফতর।

তথ্যসূত্র
---------

1. 1 2  "Clinton presents award to Majeed"। *Daily Mirror*। ১১ মার্চ ২০১০। ১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১২।
2. 1 2 3 4  "Jansila Majeed, Sri Lanka"। US State Department। ১ মার্চ ২০১০। ১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১২।
3. ↑  "Alameen Post: Current News and Articles"। *alameenpost.com*। ২০১৫-০৬-১১ তারিখে মূল থেকে আর্কাইভ করা।
4. ↑  "UNDP launches 2010 Asia-Pacific Human Development Report on Gender"। *UNDP in Sri Lanka*। ২০১৫-০৬-১১ তারিখে মূল থেকে আর্কাইভ করা।
**মেটেঝুঁটি সারস** (*Balearica regulorum*) হল একধরনের পাখি যারা প্রধানত সারস পরিবারের অন্তর্ভুক্ত। এদেরকে সাভানা এবং সাহারাতে দেখতে পাওয়া যায়। যদিও তারা প্রধানত শিক্ত জায়গায় থাকতে বেশি পছন্দ করে। এছাড়াও এদেরকে জলাভূমি, ঘন বনে থাকতে পছন্দ করে এছাড়াও তারা লেক বা নদীর পাশে সমতল ভূমিতে থাকতে পছন্দ করে উগান্ডা এবং কেনিয়া অঞ্চলে। এরা সাধারণত পরিযান করে না। এদের দুটো উপজাতি আছে, একটি হল পূর্ব আফ্রিকার *B. r. gibbericeps* (**crested crane**) যাদেরকে উগান্ডায় দেখতে পাওয়া যায়, যেখানের জাতীয় পতাকায় এই পাখির ছবি থাকে এবং আরেকটি প্রজাতি হল দক্ষিণ আফ্রিকার *B. r. regulorum* (**South African crowned crane**), যাদেরকে প্রধানত আফ্রিকায় অ্যাঙ্গোলাতে পাওয়া যায়। এই প্রজাতিটির সাথে কালোঝুঁটি সারস, এই প্রজাতির সাথে খুব মিল আছে, যারাই একমাত্র সারস যারা গাছে বাসা বেঁধে বসবাস করে।

ব্যবহার
-------

এই প্রজাতির সারসদের একটা অদ্ভুত প্রজনন পদ্ধতি আছে যার মধ্যে নাচ, লাফানো এবং গেড়ে হয়ে বসাও অন্তর্ভুক্ত। এদের শরীরের পালক খুব কম থাকে কিন্তু পাখনাগুলো বড় হয়। এরা ভেঁপুর মতোন আওয়াজ করতে পারে যা অন্যান্য সারস প্রজাতির থেকে অনেক আলাদা। পুরুষ এবং মহিলা দুজনেই নাচতে পারে এবং তরুণরাও তাতে যোগদান করে। নৃত্য পূর্বরাগের অবিচ্ছেদ্য অঙ্গ। কিন্ত বছরের যেকোনো সময়েও করতে পারে।

তথ্যসূত্র
---------

1. ↑  BirdLife International (২০১৩)। "*Balearica regulorum*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **মেটেঝুঁটি সারস** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Balearica regulorum***

* Species text in The Atlas of Southern African Birds
* Grey crowned crane (International Crane Foundation)
* East African crowned crane
**রাবাআ আল-আদাওইয়া মসজিদ** (আরবি: مسجد رابعة العدوية‎‎, মিশরীয় আরবি: ˈɾɑbʕɑ l.ʕædæˈwejjæ), (এছাড়াও **রাবিয়া আল-আদাওইয়া**, **রাবাআ এল-আদাওইয়া** অথবা **রাবাআ এল-আদাওয়েয়া** রূপেও প্রতিবর্ণীকৃত করা হয়) হচ্ছে মিসরের পূর্ব কায়রোর নসর সিটি জেলার উত্তর প্রান্তে অবস্থিত একটি মসজিদ। ৮ম শতাব্দীর প্রখ্যাত সুফি সাধিকা *রাবেয়া বসরী* বা *রাবিয়া আল-আদাওইয়া*র নামানুসারে মসজিদটির নামকরণ করা হয়।

আংশিকভাবে কায়রোর পূর্ব কবরস্থানের নিকটবর্তী হওয়ার কারণে এই মসজিদে আনোয়ার সাদাত ও মামুন আল-হুদায়বি সহ বেশ কয়েকজন উচ্চপর্যায়ের ব্যক্তির জানাজা অনুষ্ঠিত হয়েছে।

২০১৩ সালের জুলাইয়ে মিশরীয় জেনারেল এবং প্রতিরক্ষা মন্ত্রী আবদেল ফাত্তাহ আল-সিসি সামরিক অভ্যুত্থানের মাধ্যমে মিশরের প্রথম গণতান্ত্রিক ভাবে নির্বাচিত রাষ্ট্রপতি মুহাম্মাদ মুরসিকে ক্ষমতা থেকে অপসারণ করার পর রাবাআ আল-আদাওইয়া মসজিদ এবং সংলগ্ন রাবাআ স্কয়ার মুহাম্মাদ মুরসির সমর্থকদের বিক্ষোভের কেন্দ্রেস্থলে পরিণত হয়।

পরবর্তীতে ২০১৩ সালের আগস্টে মিসরীয় নিরাপত্তা বাহিনী বিক্ষোভ দমাতে সহিংসভাবে এই অঞ্চলটিতে হামলা করে। বিক্ষোভকারী দের সরিয়ে নিতে করা হামলায় কমপক্ষে ৬৩৮ জন মারা যায়। ১৪ই আগস্টে তারা মসজিদটির অনেকাংশ গুড়িয়ে দেয়। এই ঘটনাটি *২০১৩ সালের আগস্টের রাবার হত্যাকাণ্ড* নামে পরিচিতি পায়।  পরে মিশরীয় সশস্ত্র বাহিনীর নির্দেশে মসজিদটি পুনর্নির্মাণ করা হয়।

রাবিয়া আল-আদাউইয়া মসজিদ সমিতি
-------------------------------

১৯৯৩ সালে রাবিয়া আল-আদাউইয়া মসজিদ সমিতি প্রতিষ্ঠিত হয়। এই সমিতিটি কায়রোতে পরোপকার এবং উন্নয়নের ক্ষেত্রে কাজ করে। চ্যান্সেলর সৈয়দ সোবকি-এর নেতৃত্বে এই সমিতির পরিচালনা পর্ষদ ১১ জন সদস্য নিয়ে গঠিত। তারা ৩০০ জন স্বেচ্ছাসেবীর একটি সাধারণ সভা সাথে কাজ করে।[]

আরও দেখুন
---------

* মসজিদের তালিকা
* আফ্রিকার মসজিদের তালিকা
* মিশরের মসজিদের তালিকা

তথ্যসূত্র
---------

1. ↑  Richards, George (আগস্ট ৩, ২০১৩)। "Why Rabaa Al-Adaweya?: The Story Behind the Mosque"। *Muftah*। জুলাই ২১, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৪।
2. ↑  Mohsen, Manar (আগস্ট ১৬, ২০১৩)। "Health Ministry raises death toll of Wednesday's clashes to 638"। *Daily News Egypt*। আগস্ট ১৯, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৪।
3. ↑  "Egypt bloodshed draws condemnation, calls for dialogue"। CBC News। আগস্ট ১৪, ২০১৩। আগস্ট ১৯, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৪।

| * দে
* স
মিশরের মসজিদ |
| --- |
| Al-Azhar Mosque, Cairo | 
* আবু হাজ্জাজ মসজিদ
* আমর ইবনুল আস মসজিদ
* আকমার মসজিদ
* আরিফ বিল্লাহ মসজিদ
* আল-আযহার মসজিদ
* জুয়ুসি মসজিদ
* আকসুনকুর মসজিদ
* আল-হাকিম মসজিদ
* লুলুয়া মসজিদ
* আল-হুসেন মসজিদ
* ইবনে তুলুন মসজিদ
* মুহাম্মাদ আলী মসজিদ
* আবু আল-আব্বাস আল-মুরসি মসজিদ
* আল-রিফাই মসজিদ
* জামাল আবদেল নাসের মসজিদ
* সাইয়েদা আয়েশা মসজিদ
* রাবাআ আল-আদাওইয়া মসজিদ
* Salar and Sangar al-Gawali Mosque
* al-Salih Tala'i Mosque
* Sultan Hassan Mosque
* Qala'un Mosque
* Sidi Arif Mosque

 | Flag of Egypt |
| 
* Category
* মিশরে ইসলাম

 |
**জুলিয়েট মার্টিন বিংলে** এমবিই (১৯২৫-২০০৫ ) ছিলেন একজন ইংরেজ সমাজকর্মী। তিনি চার বছর যাবৎ *মাইন্ড*-এর সভাপতির দায়িত্ব পালন করেছিলেন। তিনি ন্যাশনাল অ্যাসোসিয়েশন ফর কোলাইটিস অ্যান্ড ক্রোন্‌স ডিজিজের অন্যতম প্রতিষ্ঠাতা ছিলেন এবং কিছুদিনের জন্য এর সহ-সভাপতির দায়িত্বও পালন করেছিলেন।

জীবনী
-----

জুলিয়েট মার্টিন ভিক লন্ডনের হারলে স্ট্রিটে জন্মগ্রহণ করেছিলেন; তাঁর বাবা সার্জন রেগিনাল্ড ভিক। তিনি লন্ডনের কিং আলফ্রেড স্কুলে পড়াশোনা করেছিলেন এবং লন্ডন স্কুল অব ইকোনমিক্স থেকে সামাজিক প্রশাসনে ডিগ্রি অর্জন করেছিলেন।

তিনি ১৯৪৮ সালে আলেক বিংলির সাথে বিবাহবন্ধনে আবদ্ধ হয়েছিলেন, যিনি ১৯৫৯ সালে নাইট উপাধি পেয়েছিলেন, যার জন্য তাঁকে লেডি বিংলি বলা হয়।

স্ট্রোকজনিত কারণে ২০০৫ সালের ১৬ জানুয়ারিতে তিনি একটি হাসপাতালে মারা গিয়েছিলেন।

সামাজিক অবদান
-------------

বিংলে ১৯৪৫ সালে সেন্ট বার্থলোমিউ হাসপাতালে চিকিৎসামূলক সমাজকর্মী হিসাবে কাজ শুরু করেছিলেন, কিন্তু ১৯৪৮ সালে বিয়ের পরে তিনি এই কাজটি ছেড়ে দিয়েছিলেন এবং ২৪ বছর পরে বিধবা হওয়ার পর পুনরায় তা শুরু করেছিলেন।

স্বামীর সাথে মাল্টায় থাকাকালীন তিনি সেখানে সমাজকল্যাণ ব্যবস্থার উন্নতি করার কাজে জড়িত হয়েছিলেন। ১৯৬১ সালে যখন তাঁর স্বামী পোর্টসমাথের কমান্ডার ইন চিফ পদে নিযুক্ত হয়েছিলেন তখন তিনি জাহাজী পরিবার কল্যাণ পরিষেবাদি উন্নত করার জন্য কাজ করেছিলেন। অবসর গ্রহণের পরে তিনি জাতীয় মানসিক স্বাস্থ্য সংস্থার (বর্তমানে মাইন্ড) সাথে যুক্ত হয়েছিলেন এবং ১৯৮৩ সাল পর্যন্ত এর সভাপতি ছিলেন।

১৯৭২ সালে তাঁর স্বামীর হঠাৎ মৃত্যুর পরে তিনি লন্ডনের সেন্ট মার্কস হাসপাতালে একটি খণ্ডকালীন পদে চিকিৎসামূলক সমাজকর্মী হিসাবে পুনরায় কাজ শুরু করেছিলেন।

প্রকাশনা
--------

২০০২ সালে তিনি *হোয়াট ইট ওয়াজ অ্যান্ড হোয়াট ইট ওয়াজ নট* ((*What it was and what it was not*), রকিংহ্যাম প্রেস: আইএসবিএন ১৮৭৩৪৬৮৮২২) শিরোনামে একটি বই প্রকাশ করেছিলেন। এর পাশাপাশি তিনি চারটি শিশুতোষ বইও প্রকাশ করেছিলেন।

তথ্যসূত্র
---------

1. 1 2 3  Lennard-Jones, John (৭ মার্চ ২০১৩)। "Bingley [née Vick], Juliet Martin, Lady Bingley (1925–2005), social worker"। *Oxford Dictionary of National Biography 2005–2008*। Oxford UP। পৃষ্ঠা 102–104। আইএসবিএন 9780199671540।
2. 1 2 3 4 5  Lennard-Jones, John (১০ ফেব্রুয়ারি ২০০৫)। "Lady Juliet Bingley (obituary)"। *The Guardian*। সংগ্রহের তারিখ ১ ফেব্রুয়ারি ২০১৯।
3. ↑  Lennard-Jones, John (২০০৫)। "Obituaries: Lady Juliet Bingley" (পিডিএফ): 64। সংগ্রহের তারিখ ৩ ফেব্রুয়ারি ২০১৯।
4. ↑  Mallia, Steve (৩০ এপ্রিল ২০০২)। "What it was and what it was not"। *Times of Malta*। সংগ্রহের তারিখ ৩ ফেব্রুয়ারি ২০১৯।
১৮ মার্চ ১৮৭১ তারিখে কমিউন দ্যু পারিতে গড়ে তোলা ব্যারিকেড
Civil rights activists at the March on Washington for Jobs and Freedom, 1963
A Women's Liberation march in Washington, D.C. 1970
**সক্রিয়তাবাদ** বা **আন্দোলন কর্ম** (ইংরেজি: activism) বলতে সমাজের উন্নতির উদ্দেশ্যে কোনও সামাজিক, রাজনৈতিক, অর্থনৈতিক বা পরিবেশগত সংস্কার সমর্থন, বাধাদান বা দিক নির্দেশনার প্রচেষ্টায় বা আন্দোলনে সক্রিয় অংশগ্রহণ করা বোঝায়। যারা এই প্রচেষ্টায় বা আন্দোলনে অংশ নেন, তাঁদেরকে **সক্রিয়তাবাদী** বা **আন্দোলনকর্মী** (ইংরেজি: activist) বলে। পত্রিকাতে বা রাজনীতিবিদদের উদ্দেশে চিঠি লেখা থেকে শুরু করে বিশাল রাজনৈতিক সমাবেশ পর্যন্ত বিভিন্ন ধরনের সক্রিয়তাবাদ হতে পারে। অর্থনৈতিক সক্রিয়তাবাদের উদাহরণ হিসেবে বয়কট অথবা স্বদেশী আন্দোলনকে বিবেচনা করা যেতে পারে। তাছাডা ধর্মঘট, হরতাল, অনশন ইত্যাদিও সক্রিয়তাবাদ বিভিন্ন উদাহরণ।

সক্রিয়তাবাদকে বিভিন্ন শিল্পরূপ হিসেবেও বিবেচনা করা যেতে পারে। এমনকি দৈনন্দিন কর্মকাণ্ডও সক্রিয়তাবাদ হিসেবে বিবেচিত হতে পারে। যেমন বিশেষ কোন প্রতিষ্ঠানের পণ্য ক্রয় করা থেকে নিজেকে বিরত রাখা। কারণ তারা তাদের শ্রমিকদের ন্যায্য দাবী মেনে নিচ্ছে না। এভাবে প্রত্যেকেই তার স্ব-স্ব অবস্থানে থেকে সক্রিয়তাবাদে অংশ নিতে পারে।
বর্তমানে সামাজিক যোগাযোগ মাধ্যমগুলো কীভাবে নাগরিক বিষয়সমূহে সম্পৃক্ত হচ্ছে তা নিয়েও গবেষণা শুরু হয়ে গিয়েছে।

ধরন
---

আন্দোলনকর্মীরা সার্বজনীন আধিকারিকের ভূমিকাতে সক্রিয় হতে পারে। একে বৈচারিক সক্রিয়তাবাদ বলা যায়। লেখক জে আর শ্লেজিঙার সর্বপ্রথম ১৯৪৬ সালে ফরচুন ম্যগাজিনে তার নিবন্ধ "The Supreme Court: 1947" এর মাধ্যমে আমাদেরকে "বৈচারিক সক্রিয়তাবাদের" সাথে পরিচয় করিয়ে দেন। 

### পরিবেশবাদী সক্রিয়তাবাদ

### ইন্টারনেটভিত্তিক সক্রিয়তাবাদ

তথ্যসূত্র
---------

1. ↑  "Inspired Voices: 5 Unconventional forms of Activism."। *Elephant Journal*। সংগ্রহের তারিখ ২০১৫-১২-০৯।
2. ↑  Obar, Jonathan; ও অন্যান্য (২০১২)। "Advocacy 2.0: An Analysis of How Advocacy Groups in the United States Perceive and Use Social Media as Tools for Facilitating Civic Engagement and Collective Action"। *Journal of Information Policy*।
3. ↑  Obar, Jonathan (২০১৪)। "Canadian Advocacy 2.0: A Study of Social Media Use by Social Movement Groups and Activists in Canada"। *Canadian Journal of Communication*। সংগ্রহের তারিখ ২৭ এপ্রিল ২০১৩।
4. ↑  Keenan Kmiec in a 2004 *California Law Review* article
**ম্যারি ওলস্টোনক্রাফট** (ইংরেজি: Mary Wollstonecraft, এপ্রিল ২৭, ১৭৫৯ - সেপ্টেম্বর ১০, ১৭৯৭) অষ্টাদশ শতাব্দীর গুরুত্বপূর্ণ ইংরেজ লেখিকা। নারীবাদী আন্দোলনের ইতিহাসের সাথে তার নাম বিশেষভাবে যুক্ত। তার জন্ম লন্ডনের স্পিটাফিল্ডসে। ম্যারির সাহিত্য জীবন ক্ষণস্থায়ী, মাত্র ৯ বছর জুড়ে তার ব্যাপ্তি। এই সময়ে তিনি নারীবাদ সহ দর্শন, শিক্ষা, রাজনীতি, ধর্ম, ইতিহাস, ইত্যাদি নিয়ে লেখালেখি করেছেন। ওলস্টোনক্রাফটের শ্রেষ্ঠ রচনা আ ভিন্ডিকেশন অফ দ্য রাইটস অফ ওম্যান (১৭৯২), যেখানে তিনি যুক্তি দেখিয়েছেন যে নারী প্রাকৃতিকভাবেই পুরুষ অপেক্ষা হীন, এমনটি নয়। শিক্ষার অভাবেই নারী পুরুষের চেয়ে পিছিয়ে পড়ে। তিনি প্রস্তাব করেন নারী এবং পুরুষ উভয়কেই যুক্তিবাদী সত্ত্বা হিসেবে বিবেচনা করা উচিত এবং এর মাধ্যমে তিনি যুক্তির ওপর প্রতিষ্ঠিত সামাজিক শৃঙ্খলা খুঁজে পাওয়ার কথা কল্পনা করেছেন।

ম্যারি বিয়েবিরোধী ছিলেন কিন্তু আবার প্রেম এবং স্বাধীন যৌনতার পক্ষে ছিলেন, বিংশ শতাব্দীর শেষ দিক পর্যন্ত ম্যারির লেখার চেয়ে ম্যারির ব্যক্তিগত প্রেম এবং যৌনতা নিয়েই গবেষকরা বেশি মাথা ঘামিয়েছেন কারণ ম্যারির নিজের ব্যক্তিগত প্রেম বা যৌনতা সম্পর্কে অত বেশি কিছু জানা যায়নি। সুইজারল্যান্ডের চিত্রশিল্পী হেনরি ফুজেলি (১৭৪১-১৮২৫), যিনি যার জীবনের একটা বড় অংশ ইংল্যান্ডে কাটিয়েছেন, ম্যারির সঙ্গে প্রেম করেছিলেন যদিও এ ব্যাপারে আজ অবধি কোনো স্পষ্ট এবং শক্ত প্রমাণ পাওয়া যায়নি যে তারা প্রেমই করতেন, তবে মার্কিন ব্যবসায়ী গিলবার্ট ইমলে (১৭৫৪-১৮২৮) ম্যারির গর্ভে ফ্যানি ইমলে নামের একটি মেয়ের জন্ম দিয়েছিলেন এটির প্রমাণ আছে কারণ গিলবার্টকে ম্যারি খুব সম্ভবত বিয়ে করেছিলেন, ম্যারির দ্বিতীয় বিয়ে ছিলো দার্শনিক উইলিয়াম গডউইনের সঙ্গে, ম্যারি তার সাথে সহবাস করেন এবং দ্বিতীয় বাচ্চা জন্ম দিতে গিয়ে মারা যান মাত্র ৩৮ বছর বয়সে এবং এই দ্বিতীয় মেয়েটির নাম গডউইন ম্যারিই রেখেছিলেন, মেয়েটি কবি পার্সি বিশি শেলি এর পত্নী হয়েছিলেন।

রচনাসমূহ
--------

* *Thoughts on the Education of Daughters* (১৭৮৭)
* *Mary: A Fiction* (১৭৮৮)
* *Original Stories from Real Life* (1788)
* *Of the Importance of Religious Opinions* (1788) (translation)
* *The Female Reader* (1789) (anthology)
* *Young Grandison* (1790) (translation)
* *Elements of Morality* (1790) (translation)
* *A Vindication of the Rights of Men* (1790)
* *A Vindication of the Rights of Woman* (1792)
* *An Historical and Moral View of the French Revolution* (1794)
* *Letters Written during a Short Residence in Sweden, Norway and Denmark* (1796)
* Contributions to the *Analytical Review* (1788-1797) (published anonymously)
* *The Cave of Fancy* (1798, published posthumously; fragment)
* *Maria, or The Wrongs of Woman* (1798, published posthumously; unfinished)
* *Letters to Imlay* (1798, published posthumously)
* *Letters on the Management of Infants* (1798, published posthumously; unfinished)
* *Lessons* (1798, published posthumously; unfinished)
* *On Poetry and our Relish for the Beauties of Nature* (1798, published posthumously)

বহিঃসংযোগ
---------


উইকিউক্তিতে ***ম্যারি ওলস্টোনক্র্যাফ্‌ট*** সম্পর্কিত উক্তির সংকলন রয়েছে।

* 

* গুটেনবের্গ প্রকল্পে *ম্যারি ওলস্টোনক্র্যাফ্‌ট্‌*. Mary+Wollstonecraft+(1759-1797)
* Memoirs of the Author of a Vindication of the Rights of Woman, রচনায়, উইলিয়াম গডউইন, গুটেনবার্গ প্রকল্প
* A short biography at The History Guide
* Free digitally-voiced audiobook of *Mary: A Fiction* at Babblebooks.com
**ম্যালকম শাবাজ মসজিদ** পূর্বে **মসজিদ নং ৭** নামে পরিচিত, হচ্ছে যুক্তরাষ্ট্রের নিউইয়র্কের হার্লেমে অবস্থিত একটি সুন্নি মুসলিমদের মসজিদ। এটি পূর্বে নেশনস অফ ইসলাম মসজিদ ছিল। ‌ম্যালকম এক্স ১৯৬৪ সালে সুন্নি ইসলাম ছেড়ে যাওয়ার আগ পর্যন্ত এখানে কাজ করেছেন।

ইতিহাস
------

১৯৪৬ সালে হারলেম ওয়াইএমসিএ-তে মুসলিম জাতির ৭নং মসজিদ হিসাবে খোলা হয়। এটি লেনক্স অ্যাভিনিউয়ের দক্ষিণ-পশ্চিম কোণে ১০২- ১১৬ তম স্ট্রিট (ম্যানহাটন) এর লেনক্স ক্যাসিনো এ স্থানান্তরিত করা হয়। ১৯৫৪ সালে যখন ম্যালকমকে এলিজাহ মুহাম্মদ মন্ত্রী হিসেবে মনোনীত করেছিল তখন এটি একটি স্টোরফ্রন্ট গির্জা ছিল। ম্যালকম এক্স যখন ১৯৬৪ সালে এলিজা মুহাম্মদ থেকে বিচ্ছিন্ন হয় তখন তিনি মুসলিম মসজিদ ইনক নামে একটি সুন্নি মুসলিমদের জন্য মসজিদ নির্মাণ শুরু করেন।সেই মসজিদের উত্তরসূরি হল হার্লেমের ১৩০ ওয়েস্ট ১১৩তম স্ট্রিটে অবস্থিত ইসলামি ব্রাদারহুড ইনকর্পোরেটেডের মসজিদ।

১৯৬৪ সালের জানুয়ারিতে এলিজাহ মুহাম্মদ ম্যালকমকে বরখাস্ত করেন। মুহাম্মদ জেমস রাসেল ম্যাকগ্রেগর ৭নং মসজিদের নতুন মন্ত্রী হিসাবে উন্নীত করেন।

ম্যালকম এক্সের হত্যার পর ১৯৬৫ সালে বোমা হামলায় ৭নং মসজিদটি ধ্বংস হয়ে যায় যার কারণে নেশন অফ ইসলামের ১০৬ পশ্চিম ১২৭ রাস্তায় মসজিদটি সরিয়ে নিতে বাধ্য হয়।মসজিদের ভবন সাবাথ ব্রাউন দ্বারা নতুনভাবে নকশা করা হয়েছিল এবং ১৯৭৬ সালে ম্যালকম এক্স-এর স্মৃতি ও অবদানকে সম্মান জানাতে মসজিদটির নামকরণ করা হয় ম্যালকম শাবাজ মসজিদ বা মসজিদ ম্যালকম শাবাজ। 

মসজিদটি ১৯৭২ হারলেম মসজিদের ঘটনার পটভূমি।

আরও দেখুন
---------

* Islam প্রবেশদ্বার

* আমেরিকার মসজিদের তালিকা
* মার্কিন যুক্তরাষ্ট্রের মসজিদের তালিকা

তথ্যসূত্র
---------

1. ↑  "From Abyssinia to Zion," by David Dunlap (p. 136)
2. ↑  "Mosque of Islamic Brotherhood's Website"। ২০ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২২।

বহিঃসংযোগ
---------

* প্রাতিষ্ঠানিক ওয়েবসাইট
**কাহার** উত্তর-পূর্ব ভারত এবং বাংলাদেশের একটি মুসলিম সম্প্রদায়। এরা পালকি বহনকারী ও কৃষক সম্প্রদায় এবং হিন্দু কাহার জাত থেকে মুসলমান ধর্মে ধর্মান্তরিত। কাহাররা বিশেষত মুর্শিদাবাদ জেলায় সরদার হিসাবেও পরিচিত।

উৎস
---

মুসলিম কাহাররা দাবি করেন যে তারা পশতুন জনগোষ্ঠীর বংশোদ্ভূত, যারা প্রথমে মধ্যযুগে বাংলায় এসেছিলেন। তারা ঐতিহ্যগতভাবে পালকি বহনকারীদের একটি সম্প্রদায় ছিল, এই পেশাটি এখন আর সম্প্রদায় অনুসরণ করে না। কাহার শব্দটি সংস্কৃত শব্দ *শন্ধা কারা* থেকে উদ্ভূত হয়েছিল, যার অর্থ যারা কাঁধে জিনিস বহন করা। তারা পশ্চিমবঙ্গ এবং বাংলাদেশে বিশেষত মুর্শিদাবাদ, চব্বিশ পরগনা এবং নদিয়া জেলায় বসবাস করে থাকে। সম্প্রদায়টি বাংলা ভাষায় কথা বলে এবং তারা সুন্নি মুসলমান।

বর্তমান পরিস্থিতি
-----------------

কাহাররা এখন তাদের পাল্কি বহনের ঐতিহ্যবাহী পেশা ত্যাগ করেছে এবং এখন মূলত তারা একটি কৃষক সম্প্রদায়। তারা এখন ধান, গম, পাট এবং সবজি চাষ করে।

একটি উল্লেখযোগ্য সংখ্যক লোক দৈনিক মজুরির শ্রমিক হিসেবেও নিযুক্ত হয়।

কাহার বহু-বর্ণের গ্রামে বাস করে, তারা তাদের নিজস্ব মহলে বসবাস করে, যা সরদার পরস নামে পরিচিত। তারা কঠোরভাবে স্বকীয়তা বজায় রাখে, এবং সম্প্রদায়ের মধ্যেই বৈবাহিক সম্পর্ক স্থাপন করে। প্রতিটি কাহার বন্দোবস্তের একটি অনানুষ্ঠানিক জাতি পরিষদ রয়েছে, এটি পঞ্চায়েত নামে পরিচিত।

তথ্যসূত্র
---------

1. 1 2 3  Marginal Muslim Communities in India edited by M.K.A Siddiqui pages 331-344
**মুসলিম ইন্ডিপেন্ডেন্ট পার্টি** ছিল একটি রাজনৈতিক দল যা ভারতে আবুল মুহাসিন মুহাম্মদ সাজ্জাদ দ্বারা ১৯৩৫ সালে প্রতিষ্ঠিত হয়েছিল।

ইতিহাস
------

বিহারের ইমরাত-ই-শরিয়ার আমির আবুল মুহাসিন মুহাম্মদ সাজ্জাদ ১৯৩৫ সালে কংগ্রেস এবং মুসলিম লীগের প্রতি বিভ্রান্ত মুসলিমদের প্রতিনিধিত্ব করার জন্য দলটি প্রতিষ্ঠা করেছিলেন। যেহেতু ভারতের মুসলিম জনসংখ্যা সম্পর্কিত কংগ্রেসের কোনো স্পষ্ট নীতি ছিল না এবং মুসলিম লীগ একটি পৃথক জাতির পক্ষে সমর্থন করেছিল, যা দেশকে বিভক্ত করেছিল, তাই বিহারের মুসলমানরা তাদের নিজস্ব দল প্রতিষ্ঠার সিদ্ধান্ত নিয়েছিল।

ব্যারিস্টার মোহাম্মদ ইউনুস এবং সৈয়দ আবদুল আজিজ ছিলেন সেই সময়কার দুই প্রভাবশালী বিহারী মুসলিম নেতা। ইউনূস "ইন্ডিপেন্ডেন্ট" শব্দটি ব্যবহার করে কংগ্রেস এবং মুসলিম লীগ উভয়ের বিরোধিতা জানিয়ে মুসলিম ইন্ডিপেন্ডেন্ট পার্টি গঠন করেন এবং সৈয়দ আবদুল আজিজ মুসলিম ইউনাইটেড পার্টি গঠন করেন। ১৯৩৭ সালের নির্বাচনে, দলটি বিহারের বৃহত্তম মুসলিম রাজনৈতিক দল এবং কংগ্রেসের পরে বিহারের দ্বিতীয় বৃহত্তম দল হিসেবে আত্মপ্রকাশ করে।

মুসলমানদের জন্য সংরক্ষিত ৪০ টি আসনের মধ্যে মুসলিম ইন্ডিপেন্ডেন্ট পার্টি ২০ টি আসন পায়। সৈয়দ আবদুল আজিজের মুসলিম ইউনাইটেড পার্টি সাতটি আসনে জয়ী হয়, কংগ্রেসের টিকিটে চারজন মুসলিম নির্বাচিত হন এবং আটজন স্বতন্ত্র মুসলিম প্রার্থীও নির্বাচিত হন। ইউনূস পশ্চিম পাটনার গ্রামীণ আসনে দলের হয়ে জয়লাভ করেন এবং মিন্নাতুল্লাহ রহমানি ভাগলপুর/মুঙ্গেরে জয়ী হন। ১৯৩৭ সালে মুসলিম ইন্ডিপেন্ডেন্ট পার্টি বিহারে সরকার গঠন করে। পার্টির সভাপতি ইউনূস ১৯৩৭ সালের ১ এপ্রিল বিহারের মুখ্যমন্ত্রী হন। মুসলিম ইন্ডিপেন্ডেন্ট পার্টি কংগ্রেসের সাথে একটি জোট সরকার গঠন করতে চেয়েছিল যাতে মুসলিম লীগের কাছে প্রমাণ করা যায় যে, হিন্দু এবং মুসলমান, এই দুটি বৃহত্তম ধর্মীয় গোষ্ঠী সমান মর্যাদা ও অধিকারের সাথে বিদ্যমান থাকতে পারে, কিন্তু কংগ্রেস ইউনূসের প্রস্তাব প্রত্যাখ্যান করে এবং এককভাবে সরকার গঠনের চেষ্টা করে। কট্টর সমাজবাদী যুব নেতা জয়প্রকাশ নারায়ণ সরকার গঠনের জন্য গভর্নরের আমন্ত্রণ ইউনূসের গ্রহণের তীব্র সমালোচনা করেন। তার কংগ্রেস সোশ্যালিস্ট পার্টি মুসলিম ইন্ডিপেন্ডেন্ট পার্টি সরকারের বিরুদ্ধে প্রতিবাদ সংগঠিত করে।

দলটি অচিরেই ক্ষমতা হারায়, কংগ্রেসকে রাজ্যে সরকার গঠনের অনুমতি দেয়।

আরও দেখুন
---------

* দেওবন্দি সংগঠনের তালিকা

তথ্যসূত্র
---------

1. ↑  নূর আলম খলিল আমিনী। "Mawlana Jalil-ul-Qadar Aalim-o-Qaa'id Ameer-e-Shariat: Hadhrat Mawlana Sayyid Minatullah Rahmani - Chand Yaadein" [The Great Scholar and Leader, Ameer-e-Shariat: Hadhrat Mawlana Sayyid Minatullah Rahmani - Few Memories]। *Pas-e-Marg-e-Zindah* (উর্দু ভাষায়) (৫ম, ফেব্রুয়ারি ২০১৭ সংস্করণ)। দেওবন্দ: Idara Ilm-o-Adab। পৃষ্ঠা ২৩৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  ১৯৩৭ সালের ২ ডিসেম্বর ভারতীয় জাতীয় দৈনিক
**হেরাক্লিওন ফুটবল ক্লাব অ্যাসোসিয়েশন** (গ্রিক: Ένωση Ποδοσφαιρικών Σωματείων Ηρακλείου, ইংরেজি: Heraklion Football Clubs Association; এছাড়াও সংক্ষেপে **এইচএফসিএ** নামে পরিচিত) হচ্ছে গ্রিসের হেরাক্লিওনের ফুটবলের নিয়ন্ত্রক সংস্থা। এই সংস্থাটি ১৯২৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের হেরাক্লিওনে অবস্থিত।

এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে হেরাক্লিওন ফুটবল ক্লাব অ্যাসোসিয়েশনের সভাপতির দায়িত্ব পালন করছেন নিকোস সোরৎসগ্লু।

তথ্যসূত্র
---------

1. ↑  ΝΟΜΟΣ ΗΡΑΚΛΕΙΟΥ (archive) epo.gr
2. ↑  Εφημερίδα Αθλητικά Νέα, από το ψηφιοποιημένο αρχείο της βουλής των Ελλήνων  ওয়েব্যাক মেশিনে আর্কাইভকৃত ১০ জানুয়ারি ২০২১ তারিখে
3. ↑  Zaimakis, Yiannis (২০১২)। "Δίκτυα κοινωνικότητας και σωματειακός αθλητισμός στο Ηράκλειο (1898-1940) (Greek)"। academia.edu।

বহিঃসংযোগ
---------

* প্রাতিষ্ঠানিক ওয়েবসাইট (গ্রিক)
**উই ওয়ানা** হচ্ছে রোমানীয় সঙ্গীত শিল্পী আলেক্সান্দ্রা স্তানের তৃতীয় অ্যালবাম আলেস্টা-এর একটি গান। গানটিতে আলেক্সান্দ্রা স্তানের সাথে ছিলেন রোমানীয় সঙ্গীত শিল্পী ইন্না এবং আমেরিকান অভিনেতা ড্যাডি ইয়ানকী। উই ওয়ানা গানটি ডিজিটাল ডাউনলোড ফরম্যাটে তৈরি এবং ৮ জুন ২০১৫ গানটি মুক্তি পায়। মুক্তি পাওয়ার পর থেকেই সঙ্গীত সমালোচকরা গানটির প্রশংসা করেন।

রচনা ও ইতিহাস
-------------

উই ওয়ানা গানটি চারজন সঙ্গীত লেখক লিখেছেন। পুরো গানটি তৈরির পরে ৮ জুন ২০১৫ স্তান তার ইউটিউব চ্যানেলে গানটি আপলোড করেন। গানটি স্টান এবং ইন্না অন্যান্য স্থানেও একক এবং যৌথভাবে গেয়েছেন। তবে সর্বপ্রথম একসাথে তারা দুজনে সরাসরি অভিনয় করেন ১৭ অক্টবর ২০১৫।

আরও দেখুন
---------

* চেরি পপ (গান)
* ভ্যানিলা চকোলেট (গান)
* গিভ মি ইওর এভরিথিং (গান)

তথ্যসূত্র
---------

1. 1 2  *আলেস্টা* (লিনার নোটস/সিডি বুকলেট)। আলেক্সান্দ্রা স্তান। টোকিও, জাপান: ভিক্টর এন্টারটেইনমেন্ট। ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  আলেক্সান্দ্রা স্তান এবং ইন্না। ড্যাডি ইয়ানকী- উই ওয়ানা (প্রাতিষ্ঠানিক ভিডিও)
3. ↑  Inna e Alexandra Stan sabato 17 ottobre 2015 le rotonde(ইতালীয়)
এটি গ্রেগরীয় বর্ষপঞ্জী অনুযায়ী ১২৭০-এর দশক। এটি শুরু হয়েছে ১লা জানুয়ারি, ১২৭০ থেকে এবং শেষ হয়েছে ৩১ ডিসেম্বর, ১২৭৯ তারিখে।

ঘটনা
----

### ১২৭০

এই অনুচ্ছেদটি ১২৭০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭১

এই অনুচ্ছেদটি ১২৭১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭২

এই অনুচ্ছেদটি ১২৭২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৩

এই অনুচ্ছেদটি ১২৭৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৪

এই অনুচ্ছেদটি ১২৭৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৫

এই অনুচ্ছেদটি ১২৭৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৬

এই অনুচ্ছেদটি ১২৭৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৭

এই অনুচ্ছেদটি ১২৭৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৮

এই অনুচ্ছেদটি ১২৭৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৭৯

এই অনুচ্ছেদটি ১২৭৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**চাঁদ মিনার** বা **চাঁদের টাওয়ার** ভারতের দৌলতাবাদে অবস্থিত একটি মধ্যযুগীয় মিনার। মিনারটি মহারাষ্ট্র রাজ্যের দৌলতাবাদ-দেওগিরি দুর্গ প্রাঙ্গণের নিকটে অবস্থিত। রাজা আলাউদ্দিন বাহমনি ১৪৪৫ সালে দুর্গটি দখলের স্মরণে এই মিনারটি নির্মাণ করেন। দিল্লির কুতুব মিনারের সাথে মিল রেখে এবং এ থেকে অনুপ্রাণিত হয়ে মিনারটি নির্মাণ করা হয়।

চাঁদ মিনারটি দক্ষিণ ভারতের ইন্দো-ইসলামিক স্থাপত্যশৈলীর সেরা নমুনাগুলির একটি হিসাবে বিবেচিত হয়। মিনারটি ৪ তলাবিশিষ্ট এবং ৬৩ মিটার উঁচু। এটিতে ২৪ টি কক্ষ রয়েছে। মিনারের গোড়ায় একটি ছোট মসজিদ বা প্রার্থনা কক্ষ রয়েছে। যা পারস্যের নীল টাইলস দিয়ে সজ্জিত করা। মিনারটি ভারতীয় দেশীয় কিছু স্থাপত্য বৈশিষ্ট্যও প্রদর্শন করে যেমন দেত্তয়ালাগারগুলো তার বারান্দাগুলিকে ধরে রেখেছে। মিনারটির উচ্চতা এমন যা দৌলতাবাদ দুর্গের প্রতিটি কোণ থেকে দেখা যায়।

চিত্রশালা
---------

* 
* 
* 
* 
* 
* 
* 
* 
*

তথ্যসূত্র
---------

1. ↑  DESAI, ZIYAUD-DIN A. (২০১৬)। *Indo-Islamic architecture*। Publications Division Ministry of Information & Broadcasting। আইএসবিএন 9788123024066। সংগ্রহের তারিখ ৩১ মার্চ ২০১৮।
2. ↑  Desai, Salil (১৭ অক্টোবর ২০১৫)। "Fort of fatal surprises & deadly innovations"। *The Tribune*। সংগ্রহের তারিখ ৩১ মার্চ ২০১৮।

 


উইকিমিডিয়া কমন্সে **চাঁদ মিনার** সংক্রান্ত মিডিয়া রয়েছে।
**জেসপার হাউজ** কানাডার জাতীয় ঐতিহাসিক স্থান। এটি আলবার্টা প্রদেশের জেসপার জাতীয় উদ্যানে, আথাবাস্কা নদীর তীরে অবস্থিত একটি বাণিজ্যিক বিরতি কেন্দ্র। ১৮১৩ হতে ১৮৮৪ পর্যন্ত দুটি ভিন্ন স্থানে হাউজটি স্থাপন করা হয়েছিল। কানাডিয় রকি পর্বত অঞ্চলের মধ্যে দিয়ে যাওয়া বাণিজ্যপথের জন্য এই হাউজটি একটি প্রধান যাত্রা বিরতি ও প্রয়োজনীয় রসদ সরবরাহ কেন্দ্র ছিল।

ইতিহাস
------

জেসপার হাউজ নির্মাণের সময় 'রকি মাউন্টেন হাউজ' নামে পরিচিত ছিল। একই নামে উত্তর সাসক্যাচুয়ান নদীর তীরে আরেকটি বাণিজ্যিক পোস্ট থাকায় নামের বিভ্রান্তি এড়াতে নাম পরিবর্তন করা হয়েছিল। ১৮১৪ থেকে ১৮১৭ পর্যন্ত এই হাউজের পোস্টমাস্টার জেসপার হজের নামে জেসপার হাউজের নামকরণ করা হয়েছিল। ধারণা করা হয়, হাউজটি প্রথম অবস্থান বর্তমান অবস্থান হতে আরো ভাটিতে ব্রুল হ্রদের জল নির্গমন নালীর নিকটে স্থাপিত হয়েছিল। ১৮৩০ সালে ইয়েলোহেড গিরিপথ ও আথাবাস্কা গিরিপথ ধরে যাতায়াতকারী ভ্রমণকারীদের সেবা দিতে হাউজটি সরিয়ে বর্তমান স্থানে, জেসপার হ্রদের উত্তর প্রান্তে স্থাপিত হয়েছিল। এসময় অনেক অভিযাত্রী, বাণিজ্য পরিচালনাকারী দল, শিল্পী ও ধর্মজাযক এই হাউজে যাত্রা বিরতি দিয়েছিলেন।

১৮৫৩ পর্যন্ত কেন্দ্রটি সচল ছিল। ১৮৫৮ পর্যন্ত জেসপার হাউজটি মাঝে মাঝে যাত্রাবিরতির কাজে ব্যবহৃত হতো। হেনরি জন মোবারলি ১৮৬০-এর দশকে হাউজটি সাময়িকভাবে মৌসুমভেদে সচল রেখেছিলেন। দীর্ঘ সময় নিষ্ক্রিয় থাকার পর ১৮৮৪ সালে হাউজটি আনুষ্ঠানিকভাবে বন্ধ করে দেয়া হয়। খনিবিদ লুইস সুইফট ১৮৯১ অথবা ১৮৯২ হতে ১৮৯৪ পর্যন্ত এটিকে বসবাস ও যন্ত্রপাতি রাখার জন্য ব্যবহার করেছিলেন। ১৯০৯ সালে গ্র্যান্ড ট্রাঙ্ক প্যাসিফিক রেলওয়ে'র জরিপকারীরা নদীতে র‍্যাফটিং করার নৌকা তৈরীর জন্য এর ভবনের কাঠগুলি খুলে ফেলে, ফলে হাউজটি পুরোপুরি ধ্বংস হয়ে যায়। কিছু ছোট কবর ছাড়া বর্তমানে কোন ধ্বংসাবশেষ অবশিষ্ট নেই। ১৯২৪ সালে কানাডা সরকার স্থানটিকে কানাডার জাতীয় ঐতিহাসিক স্থানের তালিকাভূক্ত করে। বর্তমানে সেখানে একটি স্মারক ফলক স্থাপন করা আছে।

চিত্রশালা
---------

* জেসপার হাউজের সম্মুখ দৃশ্যজেসপার হাউজের সম্মুখ দৃশ্য
* স্থাপিত উঁচু মঞ্চস্থাপিত উঁচু মঞ্চ
* পল কেন অঙ্কিত জেসপার হাউজ(১৮৪৭)পল কেন অঙ্কিত জেসপার হাউজ(১৮৪৭)

তথ্যসূত্র
---------


উইকিমিডিয়া কমন্সে **জেসপার হাউজ** সংক্রান্ত মিডিয়া রয়েছে।

1. 1 2  "History Overview"। *Jasper House National Historic Site of Canada*। Parks Canada। ২০০৯-০৯-১১। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ২৫ জুন ২০১০।
2. ↑  "Jasper House National Historic Site"। *www.pc.gc.ca*। ২০১৯-০৭-১৯। সংগ্রহের তারিখ ২০২০-১১-২৯।
কুবলাই খান

এটি গ্রেগরীয় বর্ষপঞ্জী অনুযায়ী ১২৯০-এর দশক। এটি শুরু হয়েছে ১লা জানুয়ারি, ১২৯০ থেকে এবং শেষ হয়েছে ৩১ ডিসেম্বর, ১২৯৯ তারিখে।

ঘটনা
----

### ১২৯০

এই অনুচ্ছেদটি ১২৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯১

এই অনুচ্ছেদটি ১২৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯২

এই অনুচ্ছেদটি ১২৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৩

এই অনুচ্ছেদটি ১২৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৪

এই অনুচ্ছেদটি ১২৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৫

এই অনুচ্ছেদটি ১২৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৬

এই অনুচ্ছেদটি ১২৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৭

এই অনুচ্ছেদটি ১২৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৮

এই অনুচ্ছেদটি ১২৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২৯৯

এই অনুচ্ছেদটি ১২৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**শাহজাদা খানম** (২১ নভেম্বর ১৫৬৯ –?) ছিলেন একজন মুঘল রাজকন্যা। তিনি মুঘল সম্রাট আকবরের দ্বিতীয় সন্তান এবং জ্যেষ্ঠ কন্যা।

পরিবার
------

শাহজাদা খানম ১৫৬৯ সালের ২১ নভেম্বর জন্মগ্রহণ করেন। তিনি ছিলেন মুঘল সম্রাট আকবরের জ্যেষ্ঠ কন্যা। তার মা ছিলেন বিবি সালিমা নামে একজন রাজকীয় উপপত্নী (সালিমা সুলতান বেগমের সাথে বিভ্রান্ত হবেন না)। আকবর গোয়ালিয়রে পৌঁছে তার জন্মের খবর পান। তিনি তার নাম রাখেন **শাহজাদা খানম** এবং আনন্দ উদযাপনের আদেশ দেন। তাকে তার নানী মরিয়ম মাকানি ওরফে হামিদা বানু বেগমের তত্ত্বাবধানে রাখা হয়েছিল।  

তিনি তার বড় সৎ ভাই জাহাঙ্গীরের কাছ থেকেযথাযথ সম্মান পেয়েছিলেন। জাহাঙ্গীর মন্তব্য করেছিলেন - *"আমার সমস্ত বোনের মধ্যে, সততা, নিষ্ঠা এবং আমার কল্যাণের জন্য উদ্যোগে, তার (শাহজাদা খানম) তুলনা সে নিজেই; কিন্তু তার সময় প্রধানত তার সৃষ্টিকর্তার উপাসনায় নিবেদিত।* *"* 

১৫৯৯ সালের ১৩ মে তারা মাতা বিবি সালিমার মৃত্যুতে তিনি গভীরভাবে শোকাহত হন। এরপর সম্রাট আকবর "*সহানুভূতি ও পরামর্শ দিয়ে তাকে কিছুটা শান্ত করেছিলেন।* "

বিবাহ
-----

১৫৯৩ সালের সেপ্টেম্বরের শেষ দিকে, শাহজাদা খানম আমির তৈমুরের দ্বিতীয় পুত্র প্রিন্স উমর শেখ মির্জার বংশধর প্রিন্স ইব্রাহিম হোসেন মির্জার পুত্র প্রিন্স মুজাফফর হোসেন মির্জার সাথে বিবাহ বন্ধনে আবদ্ধ হন। তার মা ছিলেন প্রথম মুঘল সম্রাট বাবরের পুত্র কামরান মির্জার কন্যা গুলরুখ বেগম। এর আগেও মুজাফফর হোসেনের বোন নুর-উন-নিসা বেগমের সাথে তার ভাই জাহাঙ্গীরের বিয়ে হয়েছিল।[]

তথ্যসূত্র
---------

1. 1 2  Fazl, Abul (১৯০৭)। *The Akbarnama*। ASIATIC SOCIETY OF BENGAL। পৃষ্ঠা 509।
2. 1 2 3  Emperor, Jahangir (১৮২৯)। *The Memoirs of Emperor Jahangir*। Oriental translation committee। পৃষ্ঠা 46।
3. ↑  Emperor, Jahangir (১৯৯৯)। *Jahangirinama*। Freer Gallery of Art, Arthur M. Sackler Gallery, Smithsonian Institution ; Oxford University Press। পৃষ্ঠা 39।
4. 1 2  Sarkar, Kobita (২০০৭)। *Shah Jahan and His Paradise on Earth:*। K.P. Bagchi & Company। পৃষ্ঠা 43।
5. ↑  Fazl, Abul (১৯০৭)। *The Akbarnama*। ASIATIC SOCIETY OF BENGAL। পৃষ্ঠা 1130।
6. ↑  Fazl, Abul (১৯০৭)। *The Akbarnama*। ASIATIC SOCIETY OF BENGAL। পৃষ্ঠা 1131।
7. 1 2  Blochmann, Henry (১৮৭৩)। *The Ain i Akbari, Volume 1*। Asiatic Society of Bengal। পৃষ্ঠা 461।
8. ↑  Fazl, Abul (১৯০৭)। *The Akbarnama*। ASIATIC SOCIETY OF BENGAL। পৃষ্ঠা 990।
9. ↑  Begum, Gulbadan (১৯০২)। *The History of Humayun (Humayun-Nama)*। Royal Asiatic Society। পৃষ্ঠা 234।
**জেসাস ডে তাভার‌্যাঙ্গু** (স্পেনীয়: Ruinas jesuíticas de Jesús y Trinidad) রোমান ক্যাথলিক ধর্মাবলম্বীদের যিশু সম্প্রদায়ভূক্ত ছোট গৃহ ছিল। বর্তমানে এটি প্যারাগুয়ের ইতাপুয়া ডিপার্টমেন্ট এলাকায় অবস্থিত। ধর্মীয় কার্যাবলী সম্পাদনের লক্ষ্যে পরিচালিত মিশন ভবনের ধ্বংসাবশেষ ত্রিনিদাদের সাথে একত্রে ১৯৯৩ সালে জাতিসংঘ অনুমোদিত বিশ্ব ঐতিহ্যবাহী স্থানের সাথে অন্তর্ভুক্ত হয়েছে।

ইতিহাস
------

১৬৮৫ সালে মানডে নদীর কাছে বর্তমানের আল্তো পারানা এলাকায় ‘রিডাসিও ডে জেসাস’ প্রতিষ্ঠা করা হয়েছিল। ঐ মিশনটি বেশ কয়েকবার স্থানান্তর করা হয়। পরবর্তীতে ১৭৬০ সালে সর্বশেষবারের মতো বর্তমান জায়গায় নিয়ে আসা হয়। মিশনের অবকাঠামো পূর্ণাঙ্গভাবে শেষ করার পূর্বেই ১৭৬৭ সালে প্যারাগুয়ে থেকে রোমান ক্যাথলিকদের আদেশনামায় পরিত্যক্ত ঘোষণা করা হয়। ইতালির লয়েলা সেন্ট ইগনাতিয়াস চার্চের অনুসরণে বিস্তৃত মিশন গির্জা নির্মাণের পরিকল্পনা নেয়া হয়েছিল। ঐ সময়ে এটি সর্ববৃহৎ গির্জার অন্যতম ছিল। তন্মধ্যে, মূল অবকাঠামোর আয়তন ছিল ৭০X২৪ মিটার বা ২৩০X৭৯ ফুট।

প্যারাগুয়েতে অবস্থিত জেসুইট ধ্বংসাবশেষ সম্ভবতঃ দক্ষিণ আমেরিকার সেরা সংরক্ষণাগার হিসেবে রয়েছে। এতে জেসাস, স্যান কসমে ওয়াই ড্যামিয়ান ও ত্রিনিদাদ মিশনও অন্তর্ভুক্ত আছে।

যাতায়াত ব্যবস্থা
-----------------

জেসাস ও ত্রিনিদাদের ধ্বংসাবশেষের মাঝ দিয়েই এনকার্নাসিওনের ৬ নম্বর রুট চলে গেছে। উভয় স্থানের প্রবেশদ্বারে প্রতীক চিহ্ন রয়েছে। জেসাস ডে তাভার‌্যাঙ্গুর ধ্বংসাবশেষে প্রবেশের জন্য শক্ত রাস্তা ব্যবহার করতে হয় যা এনকার্নাসিওন থেকে ‘কেএম ৩১’-এ অবস্থিত ত্রিনিদাদ থেকে ১০০ মিটার দূরে অবস্থিত।

গ্যালারী চিত্র
--------------

তথ্যসূত্র
---------

1. ↑  González Torres, Dionisio (২০১০)। *Origen e Hisoria de lo pueblos del Paraguay*। Asuncion, Paraguay: Servilibro।

আরও দেখুন
---------

* ক্লারা গঞ্জালেজ

‎\* অফেলিয়া হুপার

* নাতাশা জিমেনেজ‎‎
* চগ্রেস জাতীয় উদ্যান
* অ্যাঞ্জেলা আকুনা ব্রাউন
* সেন্ট লরেন্স ক্যাথিড্রাল, স্যান লরেঞ্জো

বহিঃসংযোগ
---------


উইকিমিডিয়া কমন্সে **জেসাস ডে তাভার‌্যাঙ্গু** সংক্রান্ত মিডিয়া রয়েছে।
**বিনোদ খোসলা** (ইংরেজি: Vinod Khosla; গুরুমুখী- ਵਿਨੋਦ ਖੋਸਲਾ) (জন্ম: ২৮শে জানুয়ারি, ১৯৫৫) একজন ভারতীয়-মার্কিন ব্যবসায়ী ও উদ্যোক্তা। তিনি সান মাইক্রোসিস্টেম্‌স এর অন্যতম প্রতিষ্ঠাতা।

শৈশব ও শিক্ষাজীবন
-----------------

বিনোদ ১৪ বছর বয়সে ইন্টেল সম্পর্কে জানতে পারেন এবং এ থেকে তিনি প্রযুক্তিকে পেশা হিসেবে গ্রহণের অনুপ্রেরণা পান। তিনি দিল্লিতে অবস্থিত ইন্ডিয়ান ইনস্টিটিউট অব টেকনোলজি থেকে তড়িৎ প্রকৌসলে ব্যাচেলর অব টেকনোলজি, কার্নেগী মেলন ইউনিভার্সিটি এ বায়োমেডিকেল ইঞ্জিনিয়ারিং এ মাস্টার্স এবং ১৯৭৯ সালে স্ট্যানফোর্ড বিশ্ববিদ্যালয় থেকে মাস্টার অব বিজনেস অ্যাডমিনিস্ট্রেশন ডিগ্রি অর্জন করেন।

কর্মজীবন
--------

স্ট্যানফোর্ড বিশ্ববিদ্যালয় থেকে পাস করার পর খোসলা ডেইজি সিস্টেমস কাজ শুরু করেন। ১৯৮২ সালে তিনি স্ট্যানফোর্ড বিশ্ববিদ্যালয়ের দুজন ক্লাসমেটের ও ইউনিভার্সিটি অব ক্যালিফোর্নিয়া অ্যাট বার্কলের কম্পিউটার বিজ্ঞানের একজন গ্র্যাজুয়েট এর সাথে সান মাইক্রোসিস্টেম্‌স গড়ে তোলেন। তিনি ১৯৮২ থেকে ১৯৮৪ সাল পর্যন্ত এর প্রথম সিইও এবং চেয়ারম্যানের দায়িত্ব পালন করেন।

তথ্যসূত্র
---------

1. ↑

বহিঃসংযোগ
---------

* Making cement while sequestering carbon, Issue 127, July 2008; Retrieved 2008-07-20.
* From geeks to greens. The Economist, Feb 28, 2008
* Vinod speaks to Google employees about ethanol on March 29, 2006
* Vinod Khosla *Charlie Rose*, 22 Sept. 2006

|  |  |  |
| --- | --- | --- |
| পূর্বসূরীfirst | **CEO of Sun Microsystems**1982–1984 
  | উত্তরসূরীScott McNealy |
|
| পূর্বসূরীfirst | **Chairman of Sun Microsystems**1982–1984 
  | উত্তরসূরীScott McNealy |
|